गलतियां बताएगा, नए आईडिया देगा; कम होती जनसंख्या के चलते लिया गया फैसला
how Japanese government using ChatGPT to improve governance by pinpointing errors - ओपन एआई के चैटबॉट (चैटजीपीटी) लॉन्च होने के 5 महीने में ही सबसे चर्चित हो गया है। कई जगह इसका इस्तेमाल होने के बाद अब सरकार चलाने के लिए भी इसका इस्तेमाल किया जा रहा है।
ओपन एआई के चैटबॉट (चैटजीपीटी) लॉन्च होने के 5 महीने में ही सबसे चर्चित हो गया है। कई जगह इसका इस्तेमाल होने के बाद अब सरकार चलाने के लिए भी इसका इस्तेमाल किया जा रहा है। दरअसल, जापान के कनागावा प्रांत में योकोसुका शहर ने घोषणा की है कि वह प्रशासनिक कार्यों में मदद के लिए चैटजीपीटी का उपयोग शुरू करेगा।
नगर पालिका सरकार की वेबसाइट पर यह घोषणा की गई है। वहीं निर्देश दिए गए है कि सभी कर्मचारी इस चैटबॉट का उपयोग सेंटेंस को छोटा करने, स्पेलिंग मिस्टेक सुधारने और आईडियाज लिखने में इसका इस्तेमाल कर सकते हैं। शहर की जनसंख्या में कमी के खतरे के चलते सरकारी काम को एफिशिएंसी लाने के लिए यह फैसला किया गया है।
योकोसुका शहर की जनसंख्या करीब 3 लाख 76 हजार 
योकोसुका शहर की जनसंख्या 376,171 है और इसमें भी जनसंख्या की कमी देखी जा रही है। जापान में चैटजीपीटी के संबंध में कहा जा रहा है कि टास्क को ज्यादा उपयोगी बनाने और स्टाफ के काम पर ध्यान केंद्रित करने के लिए इसे उपयोगी बनाया जा सकता है। वहीं नागरिकों की खुशी के लिए एक नया दृष्टिकोण इससे उपलब्ध कराया जा सकता है।
टेक कंपनियों ने चैटजीटीपी पर रोक लगाई
बता दें कि जेपी मॉर्गन जैसी बड़ी कंपनियों ने कर्मचारियों द्वारा उपयोग किए जाने के चलते चैटजीटीपी के उपयोग पर रोक लगा दी हैं। वहीं टेक कंपनियों ने चैटजीपीटी के गलत व्यवहार और हानिकारक सामाग्री उपलब्ध कराने की बात कही है। लेकिन इसे सकारात्मक तरीके से उपयोग करने की सलाह दी जा रही है।
चैटजीपीटी में नहीं दर्ज होगी गोपनीय जानकारी
कर्मचारियों को गोपनीय या व्यक्तिगत जानकारी दर्ज नहीं करने की चेतावनी दी गई है। डेटा की गोपनीयता को लेकर चिंता बढ़ रही हैं, कुछ देश में चैटजीपीटी पर प्रतिबंध लगाने की जांच की जा रही है कि इसकी मूल कंपनी डेटा का उपयोग कैसे करती है।